**Ministerul Mediului, Apelor și Pădurilor**

**Agenţia Naţională pentru Protecţia Mediului**

**AGENŢIA PENTRU PROTECŢIA MEDIULUI BRĂILA**

**Raport**

privind CALITATEA FACTORILOR DE mediu

judeŢul BrĂila

**APRILIE**

**2020**

# Capitolul 1

# 1. REŢEAUA PENTRU SUPRAVEGHEREA CALITĂŢII AERULUI ÎN JUDEŢUL BRĂILA

# REŢEAUA DE URMĂRIRE A PULBERILOR SEDIMENTABILE

Prelevări la imisii, conform STAS-ului 12574/87, se fac numai la pulberile sedimentabile monitorizate în reţeaua manuală. Aceasta este alcătuită din 10 puncte de control, amplasate astfel:

1. Zona municipiului Brăila - 7 puncte
2. Localitatea Chiscani – 1 punct
3. Localitatea Cazasu – 1 punct
4. Localitatea Vărsătura – 1 punct

Valorile înregistrate în cursul lunii aprilie 2020, pe puncte de prelevare, sunt prezentate în tabelul de mai jos :

|  |  |  |  |  |
| --- | --- | --- | --- | --- |
| Nr. crt. | Punct de monitorizare | **PULBERI SEDIMENTABILE**  **CMA = 17 g/m2/lună** | | |
| Concentraţiamedie lunară | Concentraţia medie pe luna anterioară | **Tendinţa mediei** |
| 1. | Sediu APM | 1,9 | 1,9 | 1,0 |
| 2. | Uzina de apă Brăila | 2,6 | 3,0 | 0,8 |
| 3. | Str. Gen. Gh. Avramescu | 1,5 | 13,2 | 0,1 |
| 4. | Staţia Nord | 2,2 | 6,1 | 0,3 |
| 5. | S.C. Hercules S.A. | 5,6 | 11,7 | 0,5 |
| 6. | Calea Galaţi | 4,2 | 7,3 | 0,5 |
| 7. | Primăria Brăila | 2,0 | 8,7 | 0,2 |
| 8. | Cazasu | 2,1 | 7,2 | 0,2 |
| 9. | Termocentrala Chiscani | 3,4 | 5,6 | 0,6 |
| 10. | Vărsătura | 8,5 | 13,2 | 0,6 |

În luna aprilie 2020, nu s-au înregistrat depășiri ale concentrației maxime admise la indicatorul pulberi sedimentabile.

# Capitolul 2

# 2. REŢEAUA DE URMĂRIRE A PRECIPITAŢIILOR ATMOSFERICE

Această rețea are ca obiectiv monitorizarea calității aerului și este formată din 5 puncte de recoltare a probelor, amplasate în :

* Incinta stației automate de monitorizare a dozei gama în timp real de la sediul APM Brăila
* Incintele stațiilor automate de măsurarea calității aerului după cum urmează:
* **Staţia Brăila 1-** Staţia de monitorizare a calităţii aerului de tip – trafic, care este amplasată pe Calea Galaţi, nr. 52;
* **Staţia Brăila 3 -** Staţia de monitorizare a calităţii aerului de tip – suburban, care este situată în Comuna Cazasu, jud. Brăila;
* **Staţia Brăila 4 -** Staţia de monitorizare a calităţii aerului de tip – industrial, care este amplasată pe Şoseaua Baldovineşti (Staţia Nord);
* **Staţia Brăila 5 -** Staţia de monitorizare a calităţii aerului de tip – industrial, care este amplasată în Comuna Chiscani, în vecinătatea SC*.* Termoelectrica S.A.

- Nu au căzut precipitații în luna aprilie 2020.

**2.1. REȚEAUA DE URMĂRIRE A CALITĂȚII APELOR DE SUPRAFAȚĂ**

Evaluarea stării ecologice a apelor de suprafață se face pe corpuri de apă cu frecvență semestrială

**2.2 REŢEAUA DE URMĂRIRE A CALITĂŢII APELOR UZATE ÎN CURSURI DE APĂ ŞI CANALIZĂRILE LOCALITĂŢILOR**

Analiza indicatorilor de calitate a apelor uzate a fost efectuată la nivelul judeţului Brăila:

• de către operatorii economici, prin sistemele proprii de automonitorizare;

• în cadrul laboratorului A.P.M - Brăila

**2.2.1**. **REŢEAUA DE URMĂRIRE A CALITĂŢII APELOR UZATE DE CĂTRE AGENŢII ECONOMICI**

APM - Brăila a primit în cursul lunii aprilie 2020 rezultatele automonitorizării calităţii apelor uzate de la următorii agenţi economici:

* SC ”Vard Brăila” SA - Brăila
* SC ”Ceprohart” SA - Brăila
* Consiliul Județean Brăila - Spitalul Județean de Urgență
* SC ”Bona Avis” SRL - Brăila
* CUP Dunărea Brăila pentru stațiile de epurare :
* Brăila
* Movila Miresii
* Făurei
* Însurăței

Față de concentrațiile maxime admise de Normativele și actele de reglementare existente s-au înregistrat depășiri ale indicatorilor monitorizați constatate în buletinele de analiză transmise de către ***Compania de Utilităţi Publice „ Dunărea” - Brăila***:

* la stația de epurare a municipiului Brăila : azotați (NO3-) și azot total (Ntot);

**2.2.2. REŢEAUA DE URMĂRIRE A CALITĂŢII APELOR UZATE DE CĂTRE LABORATORUL APM BRĂILA**

În luna aprilie 2020, Programul de monitorizare a apelor uzate nu s-a efectuat datorită stării de urgență instituită la nivel național pentru pandemia de corona virus.

# 2.3. REŢEAUA AUTOMATĂ DE MONITORIZARE A CALITĂŢII AERULUI

Calitatea aerului în județul Brăila este monitorizată prin măsurători continue în cinci stații automate amplasate în zone reprezentative pentru tipurile de stații existente.

Poluanții monitorizați, metodele de măsurare, valorile limită, pragurile de alertă și de informare și criteriile de amplasare a punctelor de monitorizare sunt stabilite de legislația națională privind protecția atmosferei și sunt conforme cerințelor prevăzute de reglementările europene.Rezultatele înregistrate sunt raportate la valorile limită prevăzute de Legea 104/2011.

**Staţia Brăila 1-** Staţia de trafic este amplasată pe Calea Galaţi nr. 53 şi monitorizează nivelele de poluare generate preponderent de emisiile din traficul, cu fluxuri medii şi ridicate, de pe străzile limitrofe.Poluanţii monitorizaţi sunt: SO2, NOx, CO, Pb, PM10, benzen, toluen, o,m,p-xilen, etilbenzen.

**Staţia Brăila 2 -** Este amplasată în Piaţa Independenţei nr. 1, la distanţă de trafic şi de zone industriale sau surse punctuale mari. Monitorizează nivelele medii de poluare din zona urbană datorate emisiilor din interiorul oraşului precum şi contribuţiile posibil semnificative datorate unor fenomene de transport a poluanţilor atmosferici proveniţi din exteriorul oraşului. Poluanţii monitorizaţi sunt: SO2, NOx, CO, O3, Pb, PM10, PM2,5, benzen, toluen, o,m,p-xilen, etilbenzen.

**Staţia Brăila 3 -** Staţia este situată în Comuna Cazasu şi monitorizează nivelele medii de poluare din interiorul zonei suburbane datorate unor fenomene de transport a poluanţilor ce provin din municipiul Brăila. Monitorizarea se realizează în vederea evaluării expunerii populaţiei şi a vegetaţiei din localităţile de la marginea zonei urbane, localităţi unde pot apărea fenomene de poluare fotochimică. Poluanţii monitorizaţi sunt: SO2, NOx, CO, O3, Pb, PM10, benzen, toluen, o,m,p-xilen, etilbenzen.

**Staţia Brăila 4 -** Staţia este amplasată pe Şoseaua Baldovineşti în incinta Staţiei de pompare ape uzate a Companiei de Utilităţi Publice Dunărea - Brăila şi determină nivelul de poluare provenit de la sursele industriale din zonă sau din zonele limitrofe. Poluanţii monitorizaţi sunt: SO2, NOx, CO, O3, PM10.

**Staţia Brăila 5 -** Staţia este amplasată în Comuna Chiscani, în vecinătatea SC. Termoelectrica S.A. şi monitorizează nivelul de poluare a aerului din zona învecinată emisiilor de pe Platforma Industrială Chiscani. Poluanţii monitorizaţi sunt: SO2, NOx, CO, O3, PM10, benzen, toluen, o,m,p-xilen, etilbenzen.

**Poluanţii monitorizaţi**

Valorile medii lunare nu au fost calculate unde datele au fost insuficiente.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Staţia | Tipul staţiei | Tip poluant monitorizat | Media | Maxima | Minima | Număr măsurători | U.M. | Limita |
| BR1 | Trafic | SO2 | 6.69 | 20 | 3.31 | 691 | μg/m3 | 350 |
| NO | - | - | - | - | μg/m3 | 200 |
| NO2 | - | - | - | - | μg/m3 | 200 |
| NOx | - | - | - | - | μg/m3 | 30/an |
| CO | - | - | - | - | mg/m3 | 10 |
| Benzen | - | - | - | - | μg/m3 | 7 |
| PM10 nef. | - | - | - | - | μg/m3 | 50 |
| PM10 grv. | - | - | - | - | μg/m3 | 50 |
| BR2 | Urban | SO2 | 7.52 | 41.35 | 5.07 | 690 | μg/m3 | 350 |
| NO | 5.48 | 18.76 | 2.88 | 473 | μg/m3 | 200 |
| NO2 | 9.53 | 36.88 | 1.77 | 473 | μg/m3 | 200 |
| NOx | 17.68 | 45.89 | 9.26 | 473 | μg/m3 | 30/an |
| CO | 0.06 | 0.6 | 0.02 | 692 | mg/m3 | 10 |
| O3 | 76.54 | 127.13 | 19.15 | 688 | μg/m3 | 120 |
| Benzen | 1.18 | 5.92 | 0.62 | 711 | μg/m3 | 7 |
| PM10 nef. | - | - | - | - | μg/m3 | 17 |
| PM10 grv. | - | - | - | - | μg/m3 | 50 |
| PM2.5 grv. | - | - | - | - | μg/m3 | 25 |
| BR3 | Suburban | SO2 | - | - | - | - | μg/m3 | 350 |
| NO | 3.77 | 6.43 | 2.97 | 691 | μg/m3 | 200 |
| NO2 | 7.23 | 21.14 | 4.81 | 691 | μg/m3 | 200 |
| NOx | 12.91 | 30.11 | 9.94 | 691 | μg/m3 | 30/an |
| CO | 0.1 | 1.86 | 0.03 | 691 | mg/m3 | 10 |
| O3 | 74.67 | 131.5 | 17.61 | 692 | μg/m3 | 120 |
| Benzen | - | - | - | - | μg/m3 | 7 |
| PM10 nef. | - | - | - | - | μg/m3 | 50 |
| PM10 grv. | - | - | - | - | μg/m3 | 50 |
| BR4 | IND1 | SO2 | - | - | - | - | μg/m3 | 350 |
| NO | 2.64 | 6.45 | 2.33 | 645 | μg/m3 | 200 |
| NO2 | 4.7 | 21.1 | 1.64 | 645 | μg/m3 | 200 |
| NOx | 8.67 | 25.65 | 5.32 | 645 | μg/m3 | 30/an |
| CO | 0.04 | 0.63 | 0 | 645 | mg/m3 | 10 |
| O3 | 66.83 | 116.9 | 17.47 | 532 | μg/m3 | 120 |
| PM10 nef. | - | - | - | - | μg/m3 | 50 |
| PM10 grv. | - | - | - | - | μg/m3 | 50 |
| BR5 | IND2 | SO2 | 3.06 | 27.52 | 0.36 | 691 | μg/m3 | 350 |
| NO | - | - | - | - | μg/m3 | 200 |
| NO2 | - | - | - | - | μg/m3 | 200 |
| NOx | - | - | - | - | μg/m3 | 30/an |
| CO | 0.05 | 0.64 | 0 | 692 | mg/m3 | 10 |
| O3 | 59.76 | 89.17 | 14.64 | 595 | μg/m3 | 120 |
| Benzen | 1.66 | 11.22 | 0.94 | 711 | μg/m3 | 7 |
| PM10 | - | - | - | - | μg/m3 | 50 |

Valorile înregistrate în luna aprilie pentru SO2 s-au situat sub valorile limită admise.

Valorile înregistrate în luna aprilie pentru NO2 s-au situat sub valorile limită zilnice admise de Legea 104/2011.

**Limita la 8 h=10 mg /mc**

Valorile înregistrate în luna aprilie pentru CO, se situează sub valorile limită admise.

Poluantul CO rezultă din arderea incompletă a combustibililor şi alături de benzen este considerat ca făcând parte din categoria poluanţilor specifici rezultaţi din trafic.

În luna aprilie media orară a indicatorului ozon nu a depăşit pragul de informare de 180 μg/m3.

Pentru determinarea pulberilor în suspensie se aplică 2 metode, respectiv metoda automată şi metoda gravimetrică, care de altfel este metoda de referinţă.

În luna aprilie, la indicatorul PM10 (măsurat în sistem continuu) nu s-au efectuat măsurători având pompele Fox defecte.

În luna aprilie, la indicatorul PM10 (măsurat în sistem gravimetric), nu s-au efectuat probe.

**Evoluţia indicelui general de calitatea aerului**

Conform normativului privind stabilirea indicilor de calitate a aerului în vederea facilitării informării publicului – Ordinul 1095/2007, indicele specific de calitate a aerului reprezintă un sistem de codificare a concentraţiilor înregistrate pentru fiecare dintre poluanţii monitorizaţi: dioxid de sulf (SO2), dioxid de azot (NO2), ozon (O3), monooxid de carbon (CO), pulberi în suspensie (PM 10).

Staţia BR - 1 TRAFIC adresa: Calea Galaţi nr. 53, Brăila

Staţia BR - 2 FOND URBAN adresa: Piaţa Independenţei nr. 1, Brăila

Staţia BR - 3 FOND SUBURBAN adresa: Sat Cazasu

Staţia BR - 4 INDUSTRIAL 1 adresa: Şoseaua Baldovineşti nr. 22,

Staţia BR - 5 INDUSTRIAL 2 adresa Sat Chiscani:

Datele sunt furnizate de staţiile automate din Reţeaua Naţională de Monitorizare a Calităţii Aerului

# CAPITOLUL 3

# REŢEAUA DE RADIOACTIVITATE

Valorile înregistrate în luna aprilie 2020 la stația automată de monitorizare a dozei gama se încadrează în limitele fondului natural.

**CAPITOLUL 4**

**REŢEAUA DE SUPRAVEGHERE A CALITĂŢII SOLULUI**

Rezultatele analizelor principalilor indicatori pentru probele de sol de la depozitul DEDMI Muchea al SC TRACON SRL, recoltate pe două adâncimi 0 – 20cm și 20 – 40cm, ne arată următoarele:

* Reacţia solului (pH-ul) pentru probele monitorizate, în această lună, se încadrează în domeniul slab alcalin și are o evoluție ușor crescătoare în adâncime;
* Conţinutul total de săruri solubile (CTSS) nu prezintă depăşiri ale limitei impuse, solurile monitorizate intrând în categoria solurilor nesalinizate;
* Indicatorii humus și carbon organic au înregistrat valori specifice solurilor ușor poluate si au avut o evoluție crescătoare în adâncime.

# CAPITOLUL 5

# REŢEAUA DE SUPRAVEGHERE A ZGOMOTULUI URBAN

În luna aprilie 2020, conform programului de monitorizare, nu s-au efectuat măsurători de zgomot.

**CAPITOLUL 6**

# PROTECŢIA NATURII ŞI ARII PROTEJATE

**DOMENIUL BIODIVERSITATE**

* Colaborare cu Serviciul Avize Acorduri Autorizaţii pentru elaborarea actelor de reglementare - s-a analizat o documentație și s-a emis un punct de vedere pentru emiterea autorizației integrate de mediu pentru un abator de păsări situat în localitatea Ianca, în imediata vecinătatea a ROSPA0048 Ianca-Plopu-Sărat și ROSCI0305 Ianca - Plopu - Sărat - Comăneasca
* S-a analizat o temă de proiectare pentru Conferința I de amenajare pentru amenajamentul forestier UPX Berteștii de jos, Șuțești Siliștea și persoane fizice , format din păduri cuprinse parțial în ariile naturale protejate partial suprapuse ROSPA0071 Lunca Siretului Inferior și ROSCI0162 Lunca Siretului Inferior, ROSPA0111 Berteştii de Sus - Gura Ialomiţei care include și Rezervația Forestieră Viișoara, ROSPA0160 și ROSCI0103 Lunca Buzăului și în vecinătatea ROSCI0307 Lacul Sărat – Brăila
* S-au furnizat informațiile necesare obținerii plăților pe suprafață de la APIA pentru doi operatori ale căror terenuri agricole sunt situate în cuprinsul ariei de protecție specială avifaunitică ROSPA0040 Dunărea Veche-Braţul Măcin
* S-au raportat fişele de evidenţă ale grădinilor zoologice pentru semestrul I al anului 2020 și s-au introdus datele în SIM
* Participare în comisia pentru constatarea pagubelor, evaluarea acestora şi stabilirea răspunderii civile, prevazuta de *HG 1679/2008 privind modalitatea de acordare a despăgubirilor prevăzute de Legea vânătorii şi a protecţiei fondului cinegetic nr.* [*407/2006*](file:///C:\Documents%20and%20Settings\Administrator\sintact%203.0\cache\Legislatie\temp198084\00097880.htm)*, precum şi obligaţiile ce revin gestionarilor fondurilor cinegetice şi proprietarilor de culturi agricole, silvice şi de animale domestice pentru prevenirea pagubelor,* în vederea soluționării unei sesizări depuse de un agricultor din com . Mircea Vodă a cărui cultură a fost afectată prin hrănirea mistreților
* S-au întocmit capitolele corespunzătoare domeniului din Raportul Fişa judeţului.

**DOMENIUL SOL - SUBSOL**

* Colaborare cu Serviciul Avize Acorduri Autorizaţii pentru elaborarea actelor de reglementare - s-au analizat 2 documentații pentru care s-au emis 2 puncte de vedere pentru autorizarea unui operator pentru depozitare produse petroliere și unul pentru tratare deșeuri din industria petrolieră
* Pentru implementarea Legii nr. 74/2019 privind gestionarea siturilor potenţial contaminate şi a celor contaminate s-a continuat informarea și solicitarea documentelor prevăzute de lege pentru identificarea siturilor potențial contaminate . Totodată s-a raportat la ANPM stadiul implementării în privința realizării inventarului județean al siturilor potențial contaminate
* S-au întocmit capitolele corespunzătoare domeniului din Raportul Fişa judeţului.

**CAPITOLUL 7**

**DOMENIUL DEŞEURI ŞI CHIMICALE**

* Colaborare cu Serviciul Avize Acorduri Autorizaţii pentru elaborarea actelor de reglementare: au fost analizate 16 documentaţii pentru care:
* s-au făcut observaţii în cadrul şedinţelor CIA, CAT și CSC
* s-au emis 15 puncte de vedere pentru:
* emiterea acordului de mediu pentru:
* un proiect privind construirea unui magazin Profi în localitatea Viziru
* amenajare parcări în comuna Tufești
* emiterea autorizației integrate de mediu pentru
* stația mecano- biologică Vădeni, componentă a Sistemului de Management Integrat al Deșeurilor în județul Brăila
* un abator de păsări situat în localitatea Ianca
* o ferma de reproducție și creștere suine din localitatea Salcia Tudor.
* emiterea autorizației de mediu pentru:
* un operator care stochează în vederea valorificării ulei uzat generat din activități de service auto, punct de lucru în municipiul Brăila
* o fabrică de mobilă situată în municipiul Brăila
* două puncte de lucru ale unui operator care desfășoară activități de reparare și întreținere a navelor și bărcilor
* un operator care desfășoară activități de comerț cu amămuntul al carburanților pentru autovehicule în magazine specializate la punctul de lucru din localitatea Făurei
* un operator care produce echipamente electrice de iluminat
* un punct de lucru pentru colectarea deșeurilor nepericuloase
* depozitul de produse petroliere Oprișenești
* activități de tratare a deșeurilor nepericuloase din industria petrolieră la punctul de lucru situat în UAT Tudor Vladimirescu
* emiterea unui acord pentru depozitarea unor deșeuri la depozitul DEDMI Muchea al SC TRACON SRL
* S-au colectat, validat şi prelucrat datele şi informaţiile necesare, s-au întocmit inventarele specifice şi s-au făcut raportările corespunzătoare privind:
  + fluxul deşeurilor;
  + inventarul deșeurilor de ambalaje
  + capitolele corespunzătoare domeniului din raportul lunar Fişa judeţului;
  + substanțe periculoase
  + deșeuri de echipamente cu PCB
  + deșeuri de echipamente electrice și electronice
  + vehicule scoase din uz
  + depozite conforme
  + statistica deșeurilor
* Au fost validate şi aprobate 8 formulare pentru transportul de deşeuri periculoase care se valorifică/reciclează/elimină în instalaţii din judeţul Brăila, conform HG 1061/2008, pentru aprobarea Procedurii de reglementare şi control al transportului deşeurilor pe teritoriul României. S-au înregistrat în baza de date 20 formulare de expediţie/transport substanţe periculoase.
* Participare la o acţiune de preluare şi distrugere a deșeurilor conform OG [14/2007](file:///C:\Documents%20and%20Settings\Administrator\sintact%203.0\cache\Legislatie\temp1115056\00120442.htm) pentru reglementarea modului şi condiţiilor de valorificare a bunurilor intrate, potrivit legii, în proprietatea privată a statului şi a normelor metodologice de aplicare stabilite prin HG 371/2007 Republicată.
* Au fost acordate operatorilor economici consultaţii tehnice pentru diferite tematici privind gestiunea deşeurilor corespunzătoare inventarelor sau raportărilor realizate pe parcursul lunii sau conform altor solicitări de informaţii din partea publicului interesat, în domeniul de activitate, statistica deșeurilor, înscrierea în SIM, completarea datelor în SIM.

# CAPITOLUL 8

**POLUĂRI ACCIDENTALE**

În cursul lunii aprilie 2020 la APM Brăila nu s-au raportat poluări accidentale produse pe raza județului Brăila.

**Director executiv**

**Ciprian CUZMIN**

Șef Serviciu Monitorizare și Laboratoare, Nicoleta ROADEVIN

Centralizat – Aurel BĂNUȚĂ